Document ID: /roh_data/filtered/fineweb-2-filterrobots_roh.jsonl.gz/63572

Nus da la Lattaria Engiadinaisa cumbinains il mister tradiziunel cun innovaziun e'l meglder lat da l'Engiadina. Insembel cun te vulains nus scriver inavaunt l'istorgia da la lattaria situeda il pü ot.
Quecò poust tü realiser:
- Da lat as po fer bgers differents prodots. Illa tecnologia da lat imprendast a cugnuoscher ils pass d'elavuraziun da quists prodots: prodür ed implir, lascher madürer, deguster, paquetter.
- Ed a la fin est tü eir respunsabel per la controlla da qualited. Grazcha a te ed als proceders da producziun ils pü moderns nascha la granda varieted da noss prodots.
- Bainbod nun est tü pü be consument, dimpersè tü cugnuoschast ils secrets dals prodots e tü est bun da'ls prodür.
Perque at gratagia que:
- Per quist mister drouvast la scolaziun cumpletta da la scoula populera.
- Indispensablas sun las seguaintas premissas: plaschair vi dals prodots da lat, incletta tecnica per s'occuper da noss indrizs da producziun computerisos, ün bun ösen e palat, ün bun sen per l'igiena, l'abilted da lavurer in üna gruppa.
- Siand cha nus prodüains praticamaing di e not, spettainsa da te la prontezza d'accepter temps da lavur irregulers.
Da quecò at poust allegrer:
- ün'introducziun minuzchusa in tieu minchadi professiunel cun ün program da furmaziun persunel,
- ün ambiaint viv in ün team colleghiel,
- accumpagnamaint cumpetent tres instructuors qualifichos.
Chi chi respuonda a tias dumandas:
Corinne Rohrer (<email-pii>)
Lesa Lattaria Engiadinaisa SA
Cò poust inoltrer tia annunzcha.